12. 1. 90 De Europæiske Fællesskabers Tidende Nr. C 7/7 
II 
(Forberedende retsakter) 
KOMMISSIONEN 
Forslag til Rådets beslutning om et særprogram til forberedelse af udviklingen af et operationelt 
EUROTRA-system 
(KOM(89) 603 endelig udg. — SYN 228) 
(Forelagt af Kommissionen den 15. december 1989.) 
(90/C7/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
i henhold til Traktatens artikel 130K iværksættes ramme­
programmet ved hjælp af særprogrammer, der udar­
bejdes i forbindelse med hver enkelt foranstaltning; 
ved afgørelse 87/516/Euratom, EØF (') godkendte 
Rådet et rammeprogram for Fællesskabets forskning og 
teknologiske udvikling (1987 til 1991), i henhold til 
hvilket der bl.a. skal gennemføres aktioner vedrørende 
sproglige problemer (aktion 8.4), herunder forberedelse 
af udviklingen af et operationelt, automatisk oversættel-
sessystem; 
ved afgørelse 82/752/EØF (2) vedtog Rådet et forsk­
nings- og udviklingsprogram for Det Europæiske 
Økonomiske Fællesskab vedrørende et avanceret auto­
matisk oversættelsessystem (EUROTRA); 
ved afgørelse 86/591/EØF (3) ændredes afgørelse 
82/752/EØF som følge af Spaniens og Portugals tiltræ­
delse; 
ved afgørelse 88/445/EØF (4) godkendte 
Eurotra-projektets overgang til tredje fase; Rådet 
(') EFT nr. L 302 af 24. 10. 1987, s. 1. 
(0 EFT nr. L 317 af 13. 11. 1982, s. 19. 
C) EFT nr. L 341 af 4. 12. 1986, s. 39. 
(4) EFT nr. L 222 af 12. 8. 1988, s. 1. ved beslutning 89/410/EØF (5) vedtog Rådet et særpro­
gram til færdiggørelse af Eurotra-projektet; 
ved afgørelse 82/752/EØF blev det bestemt, at der ved 
projektets afslutning skulle stilles en prototype til et 
driftsklart system til rådighed inden for et begrænset 
område og for begrænsede tekstkategorier; 
i henhold til afgørelse 82/752/EØF omfatter arbejdspro­
grammet for tredje fase af Eurotra-projektet udarbej­
delsen af forslag til videreudvikling af systemet; 
det forventes, at målsætningerne i Eurotra-projektet vil 
være opfyldt den 30. juni 1990; 
det forventes, at resultaterne af Eurotra-projektet vil 
udgøre et solidt grundlag for forberedelsen af udvik­
lingen af et operationelt, flersprogligt, automatisk over­
sættelsessystem for de ni officielle fællesskabssprog; 
det forventes, at projektet vil bidrage væsentligt til den 
økonomiske, sociale og kulturelle samhørighed i Fælles­
skabet og forene fordelene ved de mange fællesskabs­
sprog med virkeliggørelsen af det indre marked; 
projektet udgør det første skridt mod udviklingen af et 
operationelt, automatisk oversættelsessystem; 
der skal ydes en yderligere indsats af Fællesskabet, 
medlemsstaterne og den europæiske industri for at 
opfylde denne målsætning; 
Udvalget for Videnskabelig og 
(CREST) er blevet hørt; Teknisk Forskning 
Det Rådgivende Udvalg for Forvaltning og Koordinering 
»sprogproblemer« (CGC-12) har afgivet positiv udta­
lelse; 
O EFT nr. L 200 af 13. 7. 1989, s. 15. 
Nr. C 7/8 De Europæiske Fællesskabers Tidende 12. 1. 90 
der vil blive udarbejdet et skøn over, hvilke finansielle 
bidrag der er påkrævet fra Fællesskabets side til gennem­
førelsen af programmet; 
nævnte bidrags beløb indgår i bilaget med finansielle 
overslag til aftalen mellem institutionerne af 29. juni 
1988 ('); 
de kreditter, der faktisk kan stilles til rådighed, vil blive 
fastsat gennem budgetproceduren i henhold til oven­
nævnte aftale mellem institutionerne — 
VEDTAGET FØLGENDE BESLUTNING: 
Artikel 1 
Et særprogram inden for forskning og teknologisk 
udvikling til forberedelse af udviklingen af et operatio­
nelt Eurotra-system, som defineret i bilaget, godkendes 
for en periode på 2 år fra den 1. juli 1990. 
Artikel 2 
1. Det anslås, at de fællesskabsmidler, der skal 
anvendes til gennemførelsen af det i nærværende beslut­
ning godkendte program, herunder udgifterne til 5 
midlertidigt ansatte, vil beløbe sig til 10 millioner ECU. 
2. Det fastsættes i budgettet, hvor store bevillinger der 
stilles til rådighed de enkelte år. 
Artikel 3 
Nærmere bestemmelser om den praktiske gennemførelse 
af programmet og om Fællesskabets økonomiske bidrag 
findes i bilaget. 
Artikel 4 
Kommissionen foretager en vurdering af de resultater, 
der er opnået i begyndelsen af 1992, og fremsender en 
rapport herom til Rådet og Europa-Parlamentet. Denne 
rapport udarbejdes under hensyntagen til de målsæt­
ninger, der er fastsat i bilaget og i artikel 2, stk. 2, i 
afgørelse 87/516/Euratom, EØF. 
(') EFT nr. L 185 af 15. 7. 1988, s. 33. Artikel 5 
1. Kommissionen er ansvarlig for programmets 
gennemførelse. 
2. De kontrakter, der indgås af Kommissionen, skal 
indeholde bestemmelser om hver af parternes rettigheder 
og forpligtelser, herunder betingelserne for spredning, 
beskyttelse og udnyttelse af forskningsresultaterne. 
Artikel 6 
1. Kommissionen bistås af et udvalg af rådgivende 
karakter, der består af repræsentanter for medlemssta­
terne, og som har Kommissionens repræsentant som 
formand. 
2. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver en udtalelse om dette udkast inden for 
en frist, som formanden kan fastsætte under hensyntagen 
til de pågældende spørgsmåls hastende karakter, i givet 
fald ved afstemning. 
3. Udtalelsen optages i mødeprotokollen; derudover 
har hver medlemsstat ret til at anmode om, at dens hold­
ning indføres i mødeprotokollen. 
4. Kommissionen tager størst muligt hensyn til 
udvalgets udtalelse. Den underretter udvalget om, hvor­
ledes den har taget hensyn til dets udtalelse. 
Artikel 7 
I medfør af Traktatens artikel DON bemyndiges 
Kommissionen til at indgå aftaler med internationale 
organisationer, tredjelande, der deltager i det europæiske 
samarbejde om videnskabelig og teknologisk forskning 
(COST), samt europæiske lande, der har indgået aftaler 
med Fællesskabet om rammeprogrammer for videnskabe­
ligt og teknisk samarbejde, med henblik på helt eller 
delvist at knytte dem til programmet. 
Er der blevet indgået rammeaftaler om videnskabeligt og 
teknisk samarbejde mellem europæiske lande og De 
Europæiske Fællesskaber, kan organisationer og virk­
somheder i de pågældende lande deltage i projekter, der 
indgår i dette program. 
Artikel 8 
Denne beslutning er rettet til medlemsstaterne. 
12. 1. 90 De Europæiske Fællesskabers Tidende Nr. C 7/9 
BILAG 
1. Målsætning 
Dette program er det første skridt mod udviklingen af et operationelt, avanceret, automatisk oversættel-
sessystem, der skal kunne fungere mellem alle de officielle fællesskabssprog. De specifikke mål for 
programmet er: 
a) Tilvejebringelse af betingelserne for overgangen til et operationelt system 
— implementering af et udviklings-, afprøvnings- og forskningsmiljø til understøtning af store 
systemer; 
— udvidelse af den sproglige dækning og afprøvning i store systemer af analyse- og syntesemodu­
lerne for alle de sprog, der dækkes af EUROTRA; 
— fastlæggelse af fælles metoder til udviklingsarbejder i forbindelse med store automatiske oversæt-
telsessystemer og andre applikationer, i hvilke der indgår naturligt sprog; 
— forsøg med samt vurdering af relæ-transfer opbygget omkring en grænsefladestruktur; 
— forskning, prototypeimplementering og vurdering af nye lingvistiske modeller til forbedring af 
den interlingvistiske grænsefladestruktur samt styring af overgenerering; 
— forskning, prototypeimplementering og vudering af metoder til anvendelse af emne- og teksttype­
specifik viden i forbindelse med oversættelse og andre applikationer. 
b) Fremme af arbejdet med leksikografi og terminologi 
— fastlæggelse af fælles metoder og værktøjer til integrering af eksisterende leksikale og terminolo­
giske samlinger; 
— deltagelse i arbejdet med fastlæggelse af internationale standarder for tekstuelle, leksikale og 
terminologiske data. 
c) Uddannelses- og samarbejdsprojekter 
— uddannelse af forskere og teknikere gennem tildeling af stipendier; 
— etablering, forsøg med samt vurdering af samarbejdsordninger mellem forskningsinstitutter og 
industri. 
2. Prioriterede aktionslinjer samt videnskabeligt og teknisk indhold 
2.1. Miljø til systemudvikling, afprøvning og forskning 
På grundlag af en kritisk gennemgang af prototypeimplementeringerne og de specifikationer, der 
vil være udarbejdet ved udgangen af juni 1990, vil implementeringen af et miljø til systemud­
vikling, afprøvning og forskning blive overdraget til den europæiske software-industri, der vil få 
til opgave at levere et »nøglefærdigt« projekt. 
Dette miljø bør have følgende karakteristika: 
— en effektiv og brugervenlig formalisme til beskrivelse af lingvistiske fakta (til indkodning af 
ordbøger og grammatikker); 
— et særligt datastyringssystem til opbygning og vedligeholdelse af store ordbøger og gramma­
tikker og med brugeradgang med mulighed for tilføjelser, kontrol og ændring af de ling­
vistiske data; 
— en effektiv regelfortolker, der kan arbejde med store ordbøger, grammatikker og tekster; 
— et sæt afprøvningsværktøjer med særlig vægt på interaktiv afprøvning under kørsel samt 
korrektion af ordbøger og grammatikker. 
Ved udarbejdelsen af systemudviklingsmiljøet skal der lægges særlig vægt på en modulopbygning 
for at sikre, at de lingvistiske ressourcer kan genanvendes ved at kombinere de forskellige 
moduler på forskellige måder, således at der kan udføres specialopgaver, og således at der kan 
etableres grænseflader mellem modulerne og eksterne applikationer. 
Nr. C 7/10 De Europæiske Fællesskabers Tidende 12. 1. 90 
2.2. Sprog-specifik forskning og udvikling 
2.2.1. Revision og udvidelse af eksisterende implementeringer 
De analyse- og synteseprogrammer, der under EUROTRA-projektet er fremstillet for de ni 
sprog, vil blive grundigt revideret for at sikre deres generelle dækning, ligesom de vil blive 
tilpasset den reviderede formalisme. 
På grundlag af disse reviderede implementeringer vil den grammatiske dækning gradvis blive 
udvidet til at omfatte yderligere teksttyper. I denne fase er der ikke planlagt omfattende leksikale 
og terminologiske udviklingsarbejder, idet man vil afvente resultaterne af forskningen vedrørende 
genanvendelse af leksikale og terminologiske ressourcer (se 2.3 nedenfor). 
/ 
2.2.2. Relæ-transfer 
Gennem forskning og eksperimenter skal det bestemmes, om det vil være praktisk muligt at 
anvende denne metode, og der skal i givet fald fastlægges en optimal strategi for metodens imple­
mentering. 
2.3. Lingvistisk forskning af generel interesse 
Formålet med denne aktionslinje er gradvist at forbedre systemets lingvistiske formåen samt over­
sættelsernes kvalitet. Arbejdet opdeles i tre hovedområder: 
— generel lingvistisk forskning med det formål at forbedre grænsefladestrukturens interling-
vistiske aspekter og reducere overgenerering; 
— anvendelse af område-specifik viden (terminologier, klassifikationer, paradigmatiske rela­
tioner, domænemodeller, viden-baser osv.); 
— anvendelse af tekst- og diskurstypespecifikke regler for at reducere overgenerering. 
Det kan forventes, at der vil blive gjort fremskridt i løbet af programmets gennemførelse, men det 
må forudses, at arbejdet skal videreføres efter programmets afslutning. 
2.4. Forskning vedrørende avanceret systemarkitektur 
For at skabe et potentiel for innovation og følge med i den hastige udvikling inden for hardware-
og software-teknologien, må der forudses en kontinuerlig forskning vedrørende nye formalismer 
og software- og hardware-arkitekturer, som i udvalgte tilfælde vil indebære gennemførelse af 
forsøg og implementering af prototyper (fx arkitekturer med parallelle systemer). 
2.5. Genanvendelse af leksikale og terminologiske ressourcer 
De nærmere enkeltheder i denne aktionslinje vil blive fastlagt gennem projekt-forundersøgelser, 
som vil blive gennemført i 1989 og 1990. 
Det forventes, at der vil være to hovedkomponenter: 
— udvikling af metoder og værktøjer til konvertering af de formaliserede dele af de eksisterende 
ordbøger, som dækker de fleste ortografiske, fonologiske, morfologiske og syntaktiske infor­
mationer; 
— forskning vedrørende anvendelsen af de ikke-formaliserede dele af ordbøger, som først og 
fremmest dækker områdeklassificering, diskurstyper, definitioner og eksempler eller citater. 
Der er tale om et avanceret forskningsområde, og der kan ikke på nuværende tidspunkt siges 
noget om, hvilke resultater, der kan forventes. 
2.6. Standarder for tekstuelle, leksikale og terminologiske data 
Denne aktivitet hænger nøje sammen med genanvendelsen af ligvistiske ressourcer i fremtiden. 
Kommissionen vil støtte og stimulere internationale aktiviteter på dette område i nært samarbejde 
med faglige sammenslutninger samt nationale og internationale standardiseringsorganisationer. 
2.7. Uddannelse 
Der vil blive givet en række forskningsstipendier til studerende med afsluttet højere uddannelse, 
således at disse kan deltage i forsknings- og udviklingsarbejdet i de ovenfor beskrevne projekter. 
12. 1. 90 De Europæiske Fællesskabers Tidende Nr. C 7/11 
2.8. Vurdering 
Ved programmets afslutning vil resultaterne blive bedømt af uafhængige eksperter. 
3. Praktisk gennemførelse 
De er forskellige målsætninger for de forskellige aktionslinjer, og det er derfor nødvendigt med forskel­
lige organisatoriske, kontraktmæssige og finansielle ordninger. 
3.1. Kontraktarbejde 
Implementeringen af miljøet til systemudvikling, afprøvning og forskning (aktionslinje 2.1), som 
skal give alle deltagerne et fælles værktøj, vil blive overdraget til industrielle kontrahenter på 
grundlag af indkaldelse af bud. Denne del finansieres fuldt ud over Kommissionens budget. 
3.2. Nationale forskergrupper 
Det arbejde, der vedrører de forskellige sprog (aktionslinje 2.2), vil blive udført af nationale 
forskergrupper i medlemsstaterne, og det vil blive samfinansieret af Fællesskabet og medlemssta­
terne. 
3.3. Projekter med omkostningsdeling 
Generel lingvistisk forskning (aktionslinje 2.3), forskning vedrørende og udvikling af avancerede 
systemarkitekturer (aktionslinje 2.4) samt genanvendelse af leksikale og terminologiske ressourcer 
(aktionslinje 2.5) vil blive gennemført som samarbejdsprojekter mellem industri, forskningscentre 
og Eurotra-grupper. De enkelte projekter og kontrahenter vil blive udvalgt gennem indkaldelse af 
bud/forslag. Fællesskabet vil normalt dække 50 % af udgifterne til sådanne projekter. 
3.4. Stipendier 
Der vil blive givet stipendier til kvalificerede studerende med afsluttet højere uddannelse. 
3.5. Støtte 
Kommissionen vil yde støtte til faglige sammenslutninger og standardiseringsorganisationer i 
forbindelse med aktionslinje 2.6. 
4. Vejledende fordeling af udgifterne 
Den vejledende fordeling af det beløb på 10 millioner ECU, som skønnes nødvendigt for programmets 
gennemførelse, er som følger (1 000 ECU): 
a) Systemudviklingsmiljø 
b) EF's bidrag til de nationale forskergrupper 
c) Forskningsprojekter med omkostningsdeling 
d) Uddannelse, støtte, vurdering 
lait 2 000 
4 000 
3 000 
1 000 
10 000. 
Nr. C 7/12 De Europæiske Fællesskabers Tidende 12. 1. 90 
BILAG II 
UDTALELSE FRA DET RÅDGIVENDE UDVALG FOR FORVALTNING OG KOORDINERING 
»SPROGPROBLEMER« (CGC-12) AF 26. JUNI 1989 
Udkast til forslag om et særprogram til forberedelse af den industrielle udvikling af et praktisk anvendeligt 
EUROTRA-system 
På mødet den 26. juni 1989 behandlede udvalget det reviderede udkast til meddelelse til Rådet samt det 
forslag til Rådsbeslutning, der var vedlagt meddelelsen som bilag, og som vedrører et særprogram til forbe­
redelse af et praktisk anvendeligt Eurotra-system (dok. CGC-12/193/89 rev. 1). 
Udvalget bemærker, at det foreslåede program dækker de aktioner, der er truffet bestemmelse om i 
aktionslinje 8.4 i rammeprogrammet 1987 til 1991, som med hensyn til lingvistiske problemer, ud over den 
færdiggørelse af EUROTRA-projektet, som blev vedtaget af Rådet den 20. juni 1989, indeholder bestem­
melser om 
— støtte til industriel udvikling af et automatisk oversættelsessystem; 
— udvikling af metoder og værktøjer til genanvendelse af leksikale ressourcer i datamatiserede anven­
delser; 
— udarbejdelse af standarder for leksikalske og terminologiske data. 
Udvalget bemærker, at der er øremærket 10 millioner ECU til dette særprogram, og heraf vil de 
5 millioner først være til rådighed i 1992 som bidrag til rammeprogrammets »forskudte« budgettering 
(overhang), og at programmets mål derfor nødvendigvis må være begrænsede. 
Udvalget støtter forslagets målsætninger og prioriteter og anser dem for realistiske med hensyn til 
programmets ressourcer og tidsplan. Udvalget understreger vigtigheden af en fællesskabspolitik inden for 
området leksikografi. 
Udvalget hilser den foreslåede metode til programmets praktiske gennemførelse velkommen. I henhold til 
denne metode er der, ud over F&U udført af nationale forskergrupper under kontrakt, planlagt samar­
bejdsprojekter, som skal stimulere industriens medvirken gennem samarbejde med universiteter. Udvalget 
mener også, at anvendelsen af 10 % af ressourcerne, der er øremærkede til uddannelse i form af stipendier 
og udveksling af forskere, er en effektiv metode til at forbedre situationen med hensyn til mangelen på 
kvalificerede forskere og teknikere inden for dette område. 
Udvalget gør igen opmærksom på det presserende behov for en global fællesskabspolitik og et strategisk 
F&U-program inden for lingvistisk teknologi, som det påpegede i dets udtalelse af 27. februar 1989, og 
forventer, at der vil blive taget hensyn til dets anbefalinger i Kommissionens forslag til revidering af 
rammeprogrammet.